b'\n_START_ARTICLE_\nLietuvos Respublikos alkoholio kontrol\xc4\x97s \xc4\xafstatymas\n_START_PARAGRAPH_\nLietuvos Respublikos alkoholio kontrol\xc4\x97s \xc4\xafstatymas\xc2\xa0\xe2\x80\x93 Seimo priimtas \xc4\xafstatymas, apra\xc5\xa1antis alkoholio kontrol\xc4\x99 Lietuvoje. \xc5\xa0iame \xc4\xafstatyme ir kituose teis\xc4\x97s aktuose numatyt\xc5\xb3 alkoholio produkt\xc5\xb3 gamybos, importo, vidaus prekybos, vartojimo, alkoholio reklamos valstybinio reguliavimo priemoni\xc5\xb3, skirt\xc5\xb3 alkoholini\xc5\xb3 g\xc4\x97rim\xc5\xb3 bendrajam suvartojimui, taip pat alkoholini\xc5\xb3 g\xc4\x97rim\xc5\xb3, kit\xc5\xb3 produkt\xc5\xb3, kuriuose yra etilo alkoholio, vartojimo nulemtoms kenksmingoms pasekm\xc4\x97ms sveikatai ir \xc5\xabkiui ma\xc5\xbeinti, visuma.\n_START_SECTION_\n\xc4\xaestatymo pri\xc4\x97mimas\n_START_PARAGRAPH_\nA. Matulo ir B. V\xc4\x97sait\xc4\x97s inicijuotas pataisas pri\xc4\x97m\xc4\x97 Seimas ir u\xc5\xbedraud\xc4\x97 alkoholio reklam\xc4\x85 nuo 6 val. ryto 23 val. vakaro. Tod\xc4\x97l televizij\xc5\xb3 transliacijos su sporto renginiais (krep\xc5\xa1inis, futbolas, Formul\xc4\x97 1 ir kit\xc5\xb3 sporto \xc5\xa1ak\xc5\xb3), kuri\xc5\xb3 daugum\xc4\x85 remia alkoholini\xc5\xb3 g\xc4\x97rim\xc5\xb3 gamintojai, nuo 2008\xc2\xa0m. sausio 1 d. buvo rodomi netiesiogiai po 23 valandos vakaro. Internete buvo inicijuota peticija, kurioje pasira\xc5\xa1\xc4\x97 daugiau nei 60 t\xc5\xabkstan\xc4\x8di\xc5\xb3 \xc5\xbemoni\xc5\xb3 ._NEWLINE_2008\xc2\xa0m. baland\xc4\xaf Seimo nariai nutar\xc4\x97 ir toliau drausti alkoholio reklam\xc4\x85 televizijos ar radijo transliacij\xc5\xb3 metu nuo 6 val. ryto iki 23 val. vakaro. Ta\xc4\x8diau po diskusij\xc5\xb3 parlamentarai pritar\xc4\x97 trij\xc5\xb3 Seimo nari\xc5\xb3\xc2\xa0\xe2\x80\x93 Birut\xc4\x97s V\xc4\x97sait\xc4\x97s, Antano Matulo ir Alfredo Pekeli\xc5\xabno\xc2\xa0\xe2\x80\x93 pataisomos, kuriomis nebus ribojama alkoholio reklama per tiesiogiai transliuojamus ar retransliuojamus tarptautinius meno, kult\xc5\xabros renginius ar sporto var\xc5\xbeybas. Pataisos teigia, kad bus galima rodyti alkoholio gamintoj\xc5\xb3 logotipus. Seimas taip pat nutar\xc4\x97, kad nuo 2012 met\xc5\xb3 b\xc5\xabt\xc5\xb3 u\xc5\xbedrausta bet kokio stiprumo alkoholio reklama visose visuomen\xc4\x97s informavimo priemon\xc4\x97se (spaudoje, radijuje, televizijoje ir kt.).'